Megszavazta a parlament az adóemeléseket
Hétfõ este megszavazta a parlament a gázolaj, a szeszesitalok és a dohánytermékek jövedéki adójának emelését. A mai mérték öt-, illetve hatszorosára emelkedik a pénznyerõ játékautomaták tételes adója, és január 1-jétõl megadóztatják az online szerencsejátékot is, ezenkívül a távhõszolgáltatásról szóló törvényt is módosították.
November 1-jétõl 13 forinttal, 110 forintra emelkedik a gázolaj jövedéki adója, és nõ a szeszesitaloké, valamint a dohánytermékeké is. A kormány azzal indokolta az adóemelés szükségességét, hogy részben ezzel foltozná be azt a 100 milliárd forintos lyukat, amely az idei költségvetésben a vártnál alacsonyabb gazdasági növekedés miatt keletkezett.

A Matolcsy György nemzetgazdasági miniszter által jegyzett, a zárószavazás elõtt több ponton átírt törvényjavaslatot 244 igen és 85 nem szavazattal fogadta el hétfõ este az országgyûlés. A kormánypártok igennel, a Jobbik és az MSZP képviselõi nemmel voksoltak, az LMP-sek pedig nem szavaztak. A gázolaj jövedéki adójának emelésével párhuzamosan a fuvarozók a gázolaj árából 13 forinttal többet, 19,50 forintot igényelhetnek majd vissza, a mezõgazdasági termelõk pedig továbbra is hektáronként 97 liter gázolaj után kapnak jövedékiadó-visszatérítést, de a jelenlegi 80 helyett 82 százalékot.

A szõlõbor adómentes marad

Az alkoholtermék adója - tiszta szeszre vetítve - hektoliterenként 50 százalékkal 276 100 forintról 414 150 forintra emelkedik. Ha a párlatból kizárólag természetes aromával állítanak elõ terméket, akkor annak az adója csak 5 százalékkal több, 289 900 forint lesz, csakúgy, mint a mézzel ízesített pálinkának.

A sörrõl úgy döntött a parlament, hogy eltekint az adóalap megváltoztatásától. A sör adója hektoliterre vetítve Balling- (Plató-) fokonként - az eddigi 633 helyett - 665 forint, alkoholfokonként pedig - az eddigi 1400 helyett - 1470 forint lesz. Azt is beemelték a törvénybe, hogy mivel a gyógyszernek nem minõsülõ gyógyhatású készítményekre vonatkozó szabályozás továbbra is lehetõvé teszi alkoholtartalmú gyógynövény-készítmények elõállítását, az e termékek elõállításához felhasznált alkohol után visszaállítják az adómentességet.

Aki szeszfõzdében bérfõzet, annak 50 literig továbbra is adómentes a párlat, afelett viszont hektoliterenként - tiszta szeszre vetítve - 13 800 forinttal több, 289 900 forint lesz a jövedéki adó. Ugyanígy változik az adója az 50 literen felüli magánfõzött pálinkának is. Öt százalékkal emelkedik az adója a nem szõlõbõl készült bornak - a szõlõbor továbbra is adómentes marad -, továbbá a pezsgõnek.

Fokozatosan drágul a cigi

A cigaretta ezer darabonkénti adója három lépcsõben emelkedik: november 1-jétõl 10 550 forint lesz, míg jövõ május 1-jétõl 11 300, 2012. november 1-jétõl pedig 11 750 forint, valamint a kiskereskedelmi eladási ár 28,4 százaléka. A szerencsejáték-törvény eredetileg úgy módosult volna, hogy a játéktermekben üzemeltetett pénznyerõ automaták tételes adója havi 100 ezer forintról 125 ezerre, míg a játékkaszinókban üzemeltetett gépeké 120 ezerrõl 150 ezer forintra emelkedik november 1-jétõl. A fideszes Lázár János indítványa alapján azonban a pénznyerõ automaták tételes adója a ma hatályos mérték öt-, illetve hatszorosával nõ: havi 100 ezer helyett 500 ezer, míg a játékkaszinókban üzemeltetett gépeké 120 ezer helyett 700 ezer forint lesz.

Emellett bevezetnek egy új százalékos adót, amelyet a gépenkénti 900 ezer forint feletti - negyedéves - játékbevétel után kell megfizetni. Ez az adó 20 százalék lesz. Ezenkívül jövõ év január 1-tõl megadóztatják a Magyarországon eddig nem adózó, interneten szervezett szerencsejátékot. A fideszes Rogán Antal zárószavazás elõtti módosító indítványa nyomán a liberalizált tevékenység fogalmát kiegészítik a távszerencsejátékokkal; 2012. január 1-jétõl a távszerencsejáték-szervezés az adóhatóság engedélyével végezhetõ, a Szerencsejáték Zrt.-n kívül más szervezõk részére is legális tevékenységgé válik. Az engedély 5 évre adható ki és további 5-5 évre lehet megújítani. Az engedély nélküli szervezést szankcionálni és bírságolni lehet majd 10, illetve 100 millió forintig.

A távszerencsejáték szervezõnek valamely EGT-állam területén székhellyel, legalább 200 millió forintnak megfelelõ összegû jegyzett tõkével és külön jogszabályban meghatározott gyakorlattal rendelkeznie (ez utóbbi feltétel magasabb összegû biztosíték fizetésével kiváltható). Az online szerencsejáték adóalapja a tiszta játékbevétel, mértéke pedig 20 százalék, ezt havonta, a tárgyhónapot követõ hónap 20. napján kell bevallani és megfizetni.

A távhõrõl szóló törvény is változik

A parlament szintén módosította a távhõszolgáltatásról szóló törvényt. Ennek értelmében a termelõ helyett a hõszolgáltató kap majd központi támogatást október 1-tõl - egyebek közt ezt tartalmazza az országgyûlés által hétfõn elfogadott, a távhõszolgáltatásról szóló törvény módosítása.

A törvény egy új, hõoldali támogatási rendszer bevezetését célozza meg. Az új támogatási rendszer alapvetõ célkitûzése a lakossági távhõárak szinten tartása mellett az, hogy a közszolgáltatási kötelezettséget ellátó távhõszolgáltatókat ösztönözze a ténylegesen primer energiamegtakarítással járó, nagy hatásfokú, kapcsolt termelésbõl való vételezésre. A hõszolgáltatónak nyújtandó támogatást a MAVIR folyósítja majd egy elkülönített számla terhére. A folyósítást és a jogosultságot a Magyar Energia Hivatal (MEH) folyamatosan ellenõrzi.
parlament alkohol távhõ dohány jövedéki adó